النبي محمد اتجوز 13 واحدة واكتر كمان القران بيقوله وان امراه وهبت نفسها للنبي أنه يستنكحها.....الخ وجاي بعد ده كله يقولي الزنا حرام...لا عقلي ولا المنطق قادر يستوعب حاجه زي كده أقسم بالله
انا مش مستغرب في سؤالك كله غير "أقسم بالله" دي بس!  ما هو اللي أنت بتقسم بيه دا ، هو دا كتابه ، ودا قرآنه ، ودي أحكامه.  فيا تقسم بيه فتعظم أحكامه ، يا ما تقسمش بيه وما تعظمش أحكامه.  لكن تقسم بيه ليه! 1- قل لي بقى : بعيد عن الدين : إيه المشكلة في أنه واحد يتجوز 40 واحدة ، مش 13؟  يعني ما الشيء الذي يمكن أن يكون قبيحًا في أنه واحد يتجوز 40 واحدة؟  إيه اللي مش "عقلاني" ولا "منطقي" في الموضوع يعني؟ 2- هو الزنا حرام على نفس النبي اللي اتجوز 13 برضه ، يعني هو حرام عليه وعليك.  ليه بتحط الزواج مقابل الزنا؟  عاوز تتجوز ، معاك لغاية 4 ، ربنا يعينك بقى ، لكن ليه الزنا ، إيه علاقة الزنا بالقصة دي؟ 3- وإن امرأة وهبت نفسها للنبي إن أراد النبي أن يستنكحها ، دي آية خاصة بامرأة معينة ، يعني نزلت في واقعة معينة ،  ثم برضه إيه المانع؟ ، واحدة جاية تعرض الزواج على النبي صلى الله عليه وسلم ، زي أي واحدة ممكن تعرض الزواج على أي حد.  فين المشكلة برضه مش فاهم؟  يعني ما المانع؟ 4- الزنا حرام برضه :p 5- نحاول نفكّر الله يكرمك قبل ما نسأل ، إحنا بنسأل ليه وعشان إيه. ربنا يوفقك.